মূলত মিউজিক হলো শিল্প, শ্রবণ শিল্প। গান এমনই একটি শিল্প যেটি আসলে হৃদয়কে ছুঁয়ে যায়। এই শিল্প আপনার ভাষা বলে দিচ্ছে। ফুফু বলতেন এক একটা গান হচ্ছে একেকটি শিল্পের অংশ। আমি যদি নিজে নিজের ভেতরে অনুভব না করতে পারি যাকে শোনাচ্ছি সে কিভাবে এটাকে অনুভব করবে! আমি সেই গানই ভালবাসি, যেটি আমার ভেতরকে টানে। এজন্য আমি সব গান করিনা। নিজস্ব আইডিওলজি হলো, যে গান আমাকে টানে কেবলই সেটিই আমি করি। আল্লাহ আমাকে যতটুকু দিয়েছেন তাতেই আমি সন্তুষ্ট। আমার সার্থকতা সেখানেই যদি একটি মানুষকে আমার গান অনুভব করাতে পারি।